Fortunato Baldelli

**Fortunato Baldelli** (1935–2012) var en italiensk katolsk geistlig, diplomat i Den hellige stols tjeneste, og kuriekardinal i den romersk-katolske kirke.
## Liv og virke
### Bakgrunn
Fortunato Baldelli gikk inn på det pavelige seminar i Assisi i 1947. Etter foreldrenes død fortsatte han utdannelsen i katolsk teologi og filosofi ved hjelp av sine brødre, og med støtte fra biskopen av Assisi, Giuseppe Placido Nicolini. 
### Prest
Han ble presteviet av kardinal Luigi Traglia den 18. mars 1961 i San Rufino-katedralen i Assisi. 

I 1966 gikk han inn i Den hellige stols diplomatiske tjeneste og arbeidet i de apostoliske nuntiaturet på Cuba og i Egypt. Senere arbeidet han i Statssekretariatet. Han var også spesialutsending og permanent observatør til Europarådet i Strasbourg.

### Pavelig sendemann til Angola og senere São Tomé og Príncipe, titulærerkebiskop
Den 12. februar 1983 utnevnte pave Johannes Paul II ham til titulærerkebiskop av *Mevania* og apostolisk delegat til Angola. Han ble ordinert til biskop av kardinalstatssekretær Agostino Casaroli den 23. april samme år; medkonsekratorer var sekretæren for Kongregasjonen for folkenes evangelisering, Duraisamy Simon Lourdusamy, og biskopen av Assisi, Sergio Goretti. Den 4. mai 1985 ble han også apostolisk pro-nuntius til São Tomé og Príncipe. 
### Nuntius til Den dominikanske republikk
Han tjente deretter som apostolisk nuntius i Den dominikanske republikk (1991-1994). Han var samtidig apostolisk delegat til Puerto Rico.

### Nuntius til Peru
Deretter var nan nuntius til Peru (1994-1999). 
### Nuntius til Frankrike
Fra 1999 til 2009 var han nuntius til Frankrike. Han deltok på kroningen av fyrst Albert II av Monaco den 19. november 2005 som apostolisk nuntius og leste et brev fra den hellige far der hans oppstigning til tronen ble legitimert. Den 2. juni 2007 døpte han prinsesse Eugénie de Bourbon, datter av prins Louis de Bourbon og hans gemalinne, Marie-Marguerite Vargas Santaella, ved det apostoliske nuntiatur i Paris.

### Storpønipentiar
Pave Benedikt XVI utnevnte ham til storpønitentiar den 2. juni 2009.

### Kardinal
I konsistoriet den 20. november 2010 opptok pave Benedikt XVI ham som kardinaldiakon med titteldiakonatet *[[Sant'Anselmo all'Aventino]]*.

Den 5. januar 2012 innvilget Benedikt XVI kardinal Fortunato Baldellis anmodning om å trekke seg fra embedet som storpønitentiat på grunn av høy alder.

Kardinal Fortunato Baldelli døde 20. september 2012 i Roma. De høytidelige eksekvier ble feiret den 22. september samme år av kardinaldekan Angelo Sodano i Peterskirken. Fortunato Baldelli fant sitt siste hvilested på kirkegården på fødestedet, Valfabbrica.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Kardinal *Fortunato Baldelli* (1935-2012) *1983

## Referanser